22.11.2022
DA
Den Europæiske Unions Tidende
C 443/5
2.12.
Yderligere integration af EU's energimarked kommer til at spille en vigtig rolle i forhold til at forbedre prisoverkommeligheden og energiforsyningssikkerheden.
Til dette formål er der behov for tilstrækkelig sammen­ koblingskapacitet (7), og der skal etableres den nødvendige infrastruktur, navnlig på energiøer (som f.eks.
Den Iberiske Halvø (8)).
For at fremme EU's konkurrencefordel inden for vedvarende energi og for at sikre, at udbredelsen af vedvarende energikilder ikke bringer forsyningssikkerheden i fare, bør der udarbejdes en realistisk køreplan for udvikling og etablering af en effektiv infrastruktur til vedvarende energi, herunder lagerkapacitet og tilstrækkelig sammenkobling af transmis­ sionsnet, der gør det muligt at eksportere den overskydende produktion til andre medlemsstater.
For hurtigt at udbrede infrastrukturen til ren energi er medlemsstaterne nødt til at udstede tilladelser hurtigere.
2.13.
For at fremme lige konkurrencevilkår bør EU arbejde for global CO2-prissætning.
CO2-beskatning bør udvikles og strømlines med henblik på at afspejle klimapåvirkningen på en symmetrisk måde og medregne foranstaltninger til at binde kulstof fra atmosfæren.
Endvidere bør EØSU forfølge sit mål om udfasning af støtte til energikilder, der er skadelige for klimaet og miljøet, og samtidig sikre, at omstillingen til en klimaneutral økonomi sker på retfærdig vis.
2.14.
Den aktuelle stigning i energipriserne udgør en stor trussel, både i form af øget energifattigdom og af tab af konkurrenceevne hos de virksomheder, der anvender energien.
EØSU opfordrer til foranstaltninger, der effektivt afbøder virkningen af de øgede energipriser og forebygger energifattigdom, herunder blandt EU's husholdninger.
Midlertidige og godt målrettede foranstaltninger til at begrænse virkningerne af stigningen i energipriserne er også nødvendige for at hjælpe SMV'er og energiintensive industrier med at overleve krisen.
2.15.
Som led i langsigtede overvejelser om, hvordan energimarkedet reagerer på chok, er det vigtigt at tage fat på de underliggende årsager til energiprisstigningerne (p.t. prisen på gas), som påpeget af Den Europæiske Unions Agentur for Samarbejde mellem Energireguleringsmyndigheder (ACER) på grundlag af dets nylige vurdering (9) af det aktuelle elmarkeds udformning og prissætningssystem.
Man kunne endvidere overveje at gennemgå de markeder, hvor energiforsynings­ koncentrationen er høj, og den normale drift derfor kan forstyrres.
2.16.
Borgerne og forbrugerne bør være i centrum for energiomstillingen gennem støtte til energifællesskaber og lokalt ejerskab og ved at gøre energiforbrugere til producent-forbrugere.
EØSU efterlyser gennemsigtige informations-, høringsog oplysningskampagner for at fremme borgernes engagement i energiomstillingen.
2.17.
EØSU opfordrer også til øget opmærksomhed på omstillingsproblemer på vejen mod et kulstofneutralt samfund, navnlig med hensyn til industrier, som af forskellige tekniske og/eller økonomiske årsager har brug for tid til at tilpasse sig for at kunne opretholde konkurrencedygtigheden på markedet.
2.18.
EØSU bifalder ajourføringen af TEN-T-forordningen, så den er i bedre overensstemmelse med de aktuelle mål og behov.
Der skal lægges særlig vægt på at identificere prioriteter og fastlægge et netværk, der forbinder alle hovedstæder, større byer, havne, lufthavne og terminaler i medlemsstaterne, baseret på europæiske korridorer.
Korridorerne bør i det omfang, det er hensigtsmæssigt, omfatte »søbroer« eller regelmæssige ro-ro-søforbindelser mellem korridorhavnene.
Af hensyn til den territoriale samhørighed mener EØSU, at den regionale, bymæssige og lokale dimension skal sættes i bedre sammenhæng med hovednetkorridorerne.
Manglende overensstemmelse mellem de tekniske TEN-T-krav og kravene til militær mobilitet skal også afdækkes for at transportinfrastrukturen kan få en dobbelt anvendelse.
2.19.
I lyset af de forholdsvis lange gennemførelsestider for TEN-T-projekter støtter EØSU en EU-ramme af lovgivning og finansiering for at sikre stabiliteten af korridorerne og projekterne på mellemlang og lang sigt, indtil det europæiske net er færdigt.
EØSU opfordrer også til, at der hurtigt vedtages nationale planer for almindelig og ekstraordinær finansiering til vedligeholdelse af TEN-T-infrastrukturer og en plan for overvågning af hovednettet på EU-plan.
2.20.
I betragtning af luftfartens afgørende rolle for EU opfordrer EØSU til en omfattende og effektiv tilgang til at fremme genopretningen og væksten af bæredygtig luftfart.
(7) (8) (9)
Sammenkobling er allerede et af EU's mål (mindst 15 % inden 2030, men nogle lande er langt fra dette) https://energy.ec.europa.eu/ topics/infrastructure/electricity-interconnection-targets_da.
Dokument fra Kommissionen vedrørende »energiøer«: https://ec.europa.eu/commission/presscorner/detail/da/MEMO_18_4622.
ACER's endelige vurdering af udformningen af engrosmarkedet for elektricitet i EU.